Indian sizzling Pillow Cooking Recipes


Mile sur mera tumhara
Contact Admin
About me

.



















Free
Bengali
Fonts
Downloa








Indian Pillow Recipes, How to Make Pillow
Indian Bengali sizzling cooking recipe site is providing you the information on how to cook Pillow Indian style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.
কাশ্মীরি পোলাও
উপকরণ : পোলাওর চাল এক কেজি, ঘি এক কাপ, পেঁয়াজ কুচি আধা কাপ, কাজুবাদাম আধা কাপ, গাজর (ছোট ছোট কিউব করে কাটা) আধা কাপ, পেস্তা আধা কাপ, দারুচিনি চার টুকরা, এলাচ ছয়টি, কিশমিশ সিকি কাপ, কাঠবাদাম আধা কাপ, জাফরান আধা চা-চামচ, গোলাপজল এক টেবিল-চামচ, লেবুর রস দুই টেবিল-চামচ, চিনি দুই চা-চামচ, পেস্তা-আমন্ড-কাজু বাটা দুই টেবিল-চামচ, ঘন দুধ এক কাপ, মালাই এক কাপ, গরম জল ছয় কাপ, লবণ স্বাদমতো।
প্রণালি : দুধ, পেস্তা-আমন্ড-কাজু বাদাম বাটা, জাফরান, গোলাপজল একসঙ্গে মিশিয়ে রাখতে হবে। চাল ধুয়ে ২০-২৫ মিনিট ভিজিয়ে রেখে জল ঝরিয়ে নিতে হবে। পেস্তা, আমন্ড, কাজু, কিশমিশ ঘিয়ে ভেজে উঠিয়ে রাখতে হবে। গরম ঘিয়ে পেঁয়াজ ভেজে বেরেস্তা করে উঠিয়ে রাখতে হবে। চাল ঘিয়ে ভেজে তাতে দারুচিনি, এলাচ ও গাজর দিয়ে কিছুক্ষণ ভেজে জল দিতে হবে। ফুটে উঠলে লবণ ও লেবুর রস দিতে হবে। এরপর চালের জল কমে গেলে দুধ বাদাম বাটা ইত্যাদির মিশ্রণ দিয়ে দমে রাখতে হবে। ২০-২৫ মিনিট পর মালাই ও কিছুটা কিশমিশ, কাজু, পেস্তা, আমন্ড ভাজা দিয়ে ১০ মিনিট দমে রাখতে হবে। কাশ্মীরি পোলাও পরিবেশন পাত্রে ঢেলে ওপরে বাকি কিশমিশ, কাজু, পেস্তা ও আমন্ড ভাজা ছিটিয়ে দিয়ে পরিবেশন করতে হবে।
সবজি-মাংসের বাহারি পোলাও
উপকরণ : মাংস ১ কেজি, আদা বাটা ১ চা চামচ, রসুন বাটা আধা চা চামচ, পেঁয়াজ কুচি ১ টেবিল চামচ, দারুচিনি- এলাচ ৩-৪ টুকরা, গোলমরিচ ৩ চা চামচ, বেরেস্তা ২ কাপ, তেজপাতা ২টি, ঘি আধা কাপ, তেল ১ কাপ, কাঁচামরিচ ১২-১৪টি, ফুলকপি আধা কাপ, গাজর আধা কাপ, মটরশুঁটি আধা কাপ, শসা আধা কাপ, আলু আধা কাপ, পটোল আধা কাপ, চাল পৌনে ১ কেজি।
প্রস্তুত প্রণালি : মাংস ছোট ছোট টুকরা করে নিতে হবে। প্যানে তেল দিয়ে তেজপাতা, এলাচ, দারুচিনি, পেঁয়াজ কুচি, আদা বাটা, রসুন বাটা দিয়ে মাংস রান্না করতে হবে। সব সবজি আলাদা আলাদা তেলে ভেজে তুলতে হবে। প্যানে তেল দিয়ে পেঁয়াজ কুচি, আদা, রসুন বাটা দিয়ে চাল কষাতে হবে। পরিমাণ মতো জল দিতে হবে। যখন ফুটে আসবে তখন সব সবজি ও মাংস মিশিয়ে দিতে হবে। এরপর গোলমরিচ ছিটিয়ে দিয়ে দমে দিতে হবে। রান্না শেষ হলে ঘি ছিটিয়ে পরিবেশন করতে হবে।
মুর্গ পোলাও;
উপকরণ: হাড় ছাড়া মুরগির মাংস-দেড় কেজি, বাসমতি চাল-দেড় কাপ, লাল লঙ্কাগুঁড়ো-১ চা চামচ, নুন-স্বাদ মতো
আদাবাটা-২ টেবিল চামচ, রসুন বাটা-২ টেবিল চামচ, সাদা তেল-৪ টেবিল চামচ, গোটা জিরে-১ চা চামচ
লবঙ্গ-৬ থেকে ৮টা, ছোট এলাচ-৬ থেকে ৮টা, তেজপাতা-২টো, দারচিনি-২ ইঞ্চি, পেঁয়াজ-২টো মাঝারি(টুকরো করা)
টমেটো-৩টে মাঝারি(কুচনো), দই-১/২ কাপ, চিকেন স্টক-৩ কাপ, তাজা ধনেপাতা-কয়েকটা
প্রণালী: মুরগি ১ ইঞ্চি সাইজের টুকরোয় কেটে একটা বাটিতে রাখুন। ওর মধ্যে ১/২ চা চামচ লঙ্কগুঁড়ো, নুন, অর্ধেক আদাবাটা, অর্ধেক রসুনবাটা দিয়ে ভাল করে মাখিয়ে ১৫ থেকে ২০ মিনিট ম্যারিনেট করুন। এবারে ডেগচিতে তেল গরম করে জিরে, লবঙ্গ, এলাচ, তেজপাতা ও দারচিনি ফোড়ন দিন। সুন্দর গন্ধ বেরোলে পেঁয়াজ দিয়ে বাদামি করে ভেজে নিন। বাকি আদাবাটা, রসুনবাটা ও লঙ্কাগুঁড়ো দিয়ে ২ মিনিট ভাল করে নেড়ে মিশিয়ে নিন। এর মধ্যে টমেটো, নুন ও দই দিয়ে আঁচ বাড়িয়ে ২ মিনিট ভাল করে ফুটিয়ে আঁচ কমিয়ে চাল, মুরগি ও ধনেপাতা দিয়ে ভাল করে মিশিয়ে নিন। চিকেন স্টক দিয়ে ফোটাতে থাকুন। আঁচ কমিয়ে ঢাকা দিয়ে চাল ও মুরগি দুটোই সেদ্ধ হওয়া পর্যন্ত রান্না করুন। হয়ে গেলে গরম গরম পরিবেশন করুন।
রুই পোলাও
উপকরণঃ  বাসমতি চাল-২ কাপ, রুই মাছ- ৩০০ গ্রাম, ঘি-১২৫ গ্রাম, আস্ত গরম মসলা-এলাচ, দারুচিনি-লবঙ্গ (৩টি করে) তেজপাতা-৪টি, জায়ফল গুঁড়ো আধা চা চামচ, চিনি ১চা চামচ, আদা বাটা, ১ চা চামচ, মরিচ গুঁড়ো আধা চা চামচ, খুব ছোট গোল মরিচ ৪টি, হলুদ আধা চা চামচ।
প্রণালীঃ  মাছ ছোট ছোট টুকরো করে লবণ, হলুদ, মরিচগুঁড়ো ও আদা বাটা মাখিয়ে কিছুক্ষণ রেখে দিন। পরে তেল গরম করে ভেজে তুলে নিন। আলু সিদ্ধ করে খোসা ছাড়িয়ে ভেজে তুলুন। চাল ধুয়ে জল ঝরিয়ে রাখুন। ডেকচিতে ঘি ঢেলে গরম মসলা, তেজপাতা ও চাল ছেড়ে একসঙ্গে নেড়েচেড়ে অল্প ভেজে চারকাপ ফুটন্ত জল, লবণ ও চিনি দিয়ে ঢেকে দিন। ফুটে উঠলে আঁচ কমিয়ে দিন। যখন চাল প্রায় সিদ্ধ হয়ে সব জল শুকিয়ে আসবে তখন ঢাকা খুলে মাছ, আলু, জয়ফল দিয়ে সাবধানে নেড়ে ওপরে কাঁচামরিচ দিয়ে ঢেকে খুব কম আঁচে দশ মিনিট দমে বসিয়ে রেখে নামিয়ে নিন।










Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me